钦定古今图书集成/明伦汇编/闺媛典/第222卷 > 童懋礼妻范氏
## 钦定古今图书集成/明伦汇编/闺媛典/第222卷 > 童懋礼妻范氏

按《金华府志》：范氏年十九，归童懋礼。三年，懋礼得狂
疾，尝以铁练锁禁室中，氏纺绩以办衣食，虽痛遭挞
辱，无愠色。五年，懋礼亡。或劝之曰：“‘狂暴之人，有何恩
爱？且家甚贫，又无子，胡不他适’？氏大恸曰：‘予之遇此，
命也’。”啮指血淋漓以示，遂终守极苦无怨。年七十六
卒。郡县旌其门。